Document ID: 31999R2280

ΚΑΝΟΝΙΣΜΟΣ (ΕΚ) αριθ. 2280/1999 ΤΗΣ ΕΠΙΤΡΟΠΗΣ
της 28ης Οκτωβρίου 1999
για παρέκκλιση του κανονισμού (ΕΚ) αριθ. 1371/95 όσον αφορά την ημερομηνία έκδοσης των πιστοποιητικών εξαγωγής στον τομέα των αυγών κατά τη διάρκεια της εβδομάδας από την 1η έως τις 7 Νοεμ- βρίου 1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών(1), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής(2),
τον κανονισμό (ΕΚ) αριθ. 1371/95 της Επιτροπής, της 16ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών(3), όπως τροποποιήθηκε τελευταία από τον κανονισμό (ΕΚ) αριθ. 1008/98(4), και ιδίως το άρθρο 3 παράγραφος 7,
Εκτιμώντας ότι ο κανονισμός (ΕΚ) αριθ. 1371/95 προβλέπει ότι τα πιστοποιητικά εξαγωγής για τα προϊόντα του τομέα των αυγών εκδίδονται την Τετάρτη που έπεται της εβδομάδας κατά τη διάρκεια της οποίας υποβάλλονται οι αιτήσεις έκδοσης πιστοποιητικών, εφόσον δεν έχει ληφθεί εν τω μεταξύ από την Επιτροπή κανένα από τα ιδιαίτερα μέτρα. Δεδομένου ότι θα υπάρξουν διοικητικά προβλήματα κατά τη διάρκεια της εβδομάδας από την 1η έως τις 7 Νοεμβρίου 1999, θεωρείται αναγκαίο να μεταφερθεί η ημερομηνία στην Παρασκευή 5 Νοεμβρίου 1999, όσον αφορά τις αιτήσεις που υποβλήθηκαν κατά τη διάρκεια της εβδομάδας από τις 25 έως τις 31 Οκτωβρίου 1999,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 3 παράγραφος 3 του κανονισμού (ΕΚ) αριθ. 1371/95, τα προαναφερθέντα πιστοποιητικά, οι αιτήσεις για την έκδοση των οποίων υποβλήθηκαν στη διάρκεια της εβδομάδας από τις 25 έως τις 31 Οκτωβρίου 1999, εκδίδονται την Παρασκευή 5 Νοεμβρίου 1999, εφόσον δεν έχει ληφθεί εν των μεταξύ από την Επιτροπή κανένα από τα ιδιαίτερα μέτρα τα οποία αναφέρονται στο άρθρο 3 παράγραφος 4 του εν λόγω κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Οκτωβρίου 1999.

Labels: 3
17
15
6